Document ID: 32004L0110

32004L0110
L 365/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2004/110/ЕО НА КОМИСИЯТА
от 9 декември 2004 година
за адаптиране към техническия прогрес за шести път на Директива 96/49/ЕО на Съвета за сближаване на законодателствата на държавите-членки по отношение на железопътния превоз на опасни товари
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/49/ЕО на Съвета от 23 юли 1996 г. за сближаване на законодателствата на държавите-членки по отношение на железопътния превоз на опасни товари (1), и по-специално член 8 от нея,
като има предвид, че:
(1)
Приложението към Директива 96/49/ЕО се позовава на Правилника относно международния железопътен превоз на опасни товари (RID) в сила от 1 юли 2003 г.
(2)
RID се актуализира на всеки две години. Следователно, следващата изменена версия ще се прилага от 1 януари 2005 г. с преходен период до 30 юни 2005 г.
(3)
Следователно е необходимо да се измени приложението към Директива 96/49/ЕО.
(4)
Мерките, предвидени в настоящата директива, са в съответствие със становището на Комитета по превоз на опасни товари, посочен в член 9 от Директива 96/49/ЕО,
ПРИЕ НАСТОЯЩАТА ДИРЕКТИВА:
Член 1
Приложението към Директива 96/49/ЕО се заменя със следното:
„Съгласно Правилника относно международния железопътен превоз на опасни товари (RID), даден в приложение I към допълнение Б към Конвенцията относно международните железопътни превози (COTIF), в сила от 1 януари 2005 г., се разбира, че дефиницията „договаряща се страна и държавите или железниците“ се заменя с термина „държава-членка“.
Текстът на измененията на версията от 2005 г. на RID ще бъде публикуван веднага, след като бъде предоставен на всички официални езици на Общността.“
Член 2
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 юли 2005 г. Те незабавно съобщават на Комисията текста на тези разпоредби, както и таблицата на съответствието между тези разпоредби и настоящата директива.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 3
Настоящата директива влиза в сила на двадесетия ден след публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 9 декември 2004 година.

Labels: 12
8
15